open-index/open-wikipedia-markdown huggingface dataset:
HD 4628

**HD 4628 **הוא כוכב הסדרה הראשית הממוקם בקבוצת הכוכבים דגים.

הכוכב בעל סיווג ספקטרלי של K2, מה שנותן לו גוון כתום-אדום. ומסתו והיקפו קטנים במעט מהשמש שלנו. המרחק של הכוכב מכדור הארץ מוערך כ-24 שנות אור (7.45 פארסק). בהירותו הנראית של הכוכב מספיקה על מנת לראותו בעין בלתי מזוינת. גילו של הכוכב מוערך בכ-5.4 מיליארד שנים, כלומר הוא מבוגר במעט מהשמש.

## קישורים חיצוניים
* 

קטגוריה:כוכבי הסדרה הראשית מסוג K
קטגוריה:קבוצת הכוכבים דגים
MeSH

**MeSH** (ראשי תיבות של: **Me**dical **S**ubject **H**eadings; באופן מילולי: כותרות נושא רפואיות) הוא אוצר מילים מקיף ומבוקר, ליצירת רשימת מאמרים וספרים בתחום מדעי החיים שנוצר ומעודכן על ידי הספרייה הלאומית לרפואה של ארצות הברית (NLM).

## שימושים

MeSH נמצא בשימוש בסיס הנתונים של MEDLINE  ושל PubMed, ברישום "ClinicalTrials.gov", לסווג מחלות אשר נלמדות על ידי ניסויים הרשומים ב-ClinicalTrials.gov, ועוד. הוא מהווה גם אוצר מילים נרדפות המאפשר חיפוש.

## קטגוריות
הקטגוריות הראשיות של MeSH הן:
* אנטומיה [A]
* אורגניזמים [B]
* מחלות [C]
* כימיקלים ותרופות [D]
* שיטות וציוד אנליזה, אבחון וטיפול [E]
* פסיכיאטריה ופסיכולוגיה [F]
* ביולוגיה [G]
* פיזיקה [H]
* אנתרופולוגיה, חינוך, סוציולוגיה ותופעות סוציאליות [I]
* טכנולוגיה של מאכלים ומשקאות [J]
* מדעי הרוח [K]
* מידענות [L]
* אנשים [M]
* רפואה [N]
* מאפייני פרסום [V]
* מקומות גאוגרפיים [Z]

## היסטוריה
ה-MeSH הוצג ב-1960, עם אינדקס הקטלוג של NLM עצמו וכותרות הנושא של האינדקס הביבליוגרפי "*Index Medicus*" (או *IM*, הוצאת 1940), כקודמיו. הוצאת הגרסה המודפסת השנתית של MeSH הופסקה ב-2007 כך ש-MeSH זמין כעת באינטרנט בלבד. הוא ניתן לדפדוף והורדה בחינם דרך PubMed. MeSH תורגם למספר רב של שפות ומאפשר איחזור מסמכים משפות שונות.

## קישורים חיצוניים

* 

## הערות שוליים

קטגוריה:ביואינפורמטיקה
קטגוריה:שיטות ותקנים בספרנות
גרשון פוזן

הרב **גרשון פוזן** (31 באוקטובר 1852, י"ח בחשוון תרי"ג - 13 באוקטובר 1932, י"ד תשרי תרצ"ג) שימש כדיין בפרנקפורט במשך שנים רבות בקהילת עדת ישורון.

## קורות חייו
פוזן נולד בפרנקפורט לברנדינה ולדיין הרב אליעזר ליזר פוזן. אביו היה חלק מקבוצה בת אחד עשר חברים שפרשה מן הקהילה היהודית הגדולה כדי להמשיך ולקיים אורח חיים אורתודוקסי. אמו הייתה בתו של הרב מרדכי וועצלר,רבה של גודנסברג בגרמניה.

בראש השנה תרכ"ו 1865 בהיותו בן 12 התייתם מאביו. בהמלצת הרב שמשון רפאל הירש נסע לישיבתו של הרב שלמה זלמן ברויאר בהונגריה, שם למד והוסמך לרבנות. בשנת תרמ"ה - 1885 התמנה לדיין בבית דינו של הרב הירש. בשנת תרנ"ג (1893) בהיותו כבן 40 נישא למרים בת יצחק יהודה מרטון מפאפה שבהונגריה.

נפטר בי"ד בתשרי תרצ"ג, בצוואתו ציווה שצאצאיו לא יקראו על שמו וגם שצאצאיו לא יאכלו מצה שרויה בפסח.

## מילדיו
* הרב אליעזר פוזן דיין בלונדון "דיין פוזן", אביו של הרב יעקב ישראל פוזן דיין בבית דין צדק בני ברק.
* הרב שמעון ישראל פוזן רב בשאפראן, ומנהיג קהילה בארצות הברית.
* בתו דינה ברענדל נישאה לרב חיים יוסף יעקבוביץ ובנם הוא הרב יצחק יחיאל יעקבוביץ.
* בתו בילה פלורסהיים חמותו של הרב יעקב ישראל בייפוס מחבר ילקוט לקח טוב.
* בנו ד"ר מיכאל פוזן היה מורה בבית הספר צייטלין ומנהל התיכון בישיבת היישוב החדש, אביו של הרב ד"ר רפאל בנימין פוזן.

## לקריאה נוספת
* קונטרס ותפארת בנים אבותם, הוצאה משפחת הירשברגר בני ברק
* הקדמה לאור מאיר, hebrew books

קטגוריה:דיינים
קטגוריה:פרנקפורט: רבנים
קטגוריה:רבנים אורתודוקסים
קטגוריה:רבנים גרמנים
קטגוריה:גרמנים שנולדו ב-1852
קטגוריה:גרמנים שנפטרו ב-1932
אלכסנדרו מצל

**אלכסנדרו מצל** (ברומנית: **Alexandru Mățel**, נולד ב-17 באוקטובר 1989) הוא כדורגלן עבר רומני ששיחק כמגן ימני.

## קריירת מועדונים

מצל החל את הקריירה המקצוענית בשנת 2005, בקבוצת פארול קונסטנצה. ב-2007, הושאל לתקופה של שנתיים לקבוצת דלתא טולצ'ה מהליגה השלישית ברומניה, בה צבר דקות משחק רבות לאחר ששיחק 52 משחקים. ב-2010, עבר לשורות אסטרה ג'יורג'יו, עימה זכה בתארים ראשונים בקריירה, ואף הופיע במדיה בליגה האירופית. לאחר חמש שנים, עזב לראשונה בקריירה את רומניה, שעה שחתם בינואר 2015, בקבוצת דינמו זאגרב הקרואטית. הוא ערך את הופעת הבכורה שלו בקרואטיה, ב-7 בפברואר 2015, במשחק ליגת העל הקרואטית מול לוקומוטיבה זאגרב, אותה ניצחה קבוצתו בתוצאה 2-1. בסיום עונתו הראשונה בזאגרב, שיחק 13 משחקי ליגה וזכה עם דינמו בדאבל המקומי.

## קריירה בינלאומית

ב-2 בספטמבר 2011, ערך מצל את הופעת הבכורה שלו עבור נבחרת רומניה, כאשר שיחק את מלוא 90 הדקות במשחק במסגרת מוקדמות יורו 2012 מול לוקסמבורג.

## תארים
### אסטרה ג'יורג'יו
* הגביע הרומני: 
* הסופרקאפ הרומני: 

### דינמו זאגרב
* ליגת העל הקרואטית: , , 2017/2018
* הגביע הקרואטי: , 

## קישורים חיצוניים

קטגוריה:כדורגלנים רומנים
קטגוריה:מגני כדורגל רומנים
קטגוריה:כדורגלני אסטרה ג'יורג'יו
קטגוריה:כדורגלני דינמו זאגרב
קטגוריה:כדורגלני הרמנשטאדט
קטגוריה:כדורגלני CSU קראיובה
קטגוריה:כדורגלני נבחרת רומניה
קטגוריה:כדורגלני יורו 2016
קטגוריה:רומנים שנולדו ב-1989
סטליאנו פיליפ

**סטליאנו פיליפ** (ברומנית: **Steliano Filip**; נולד ב-15 במאי 1994) הוא כדורגלן רומני המשחק בלאריסה. הוא החל את הקריירה כקיצוני שמאלי, אך בהמשך עבר הסבה לתפקיד המגן שמאלי.

## קריירת מועדונים

פיליפ החל לשחק כדורגל בקבוצה המקומית בית הספר לכדורגל LPS בנאטול בטימישוארה. חוזהו המקצועני הראשון הגיע ב-2011, לאחר שהסכים להצעה שקיבל מקבוצת מרמורש באיה מארה, אף על פי שהמועדון העירוני הבכיר, פולי טימישוארה ניסה לשמור עליו בגזרה העירונית.

לאחר עונת בכורה מקצוענית מרשימה, הוא צד את עיניהן של מגלי כישרונות ממועדונים רבים ביבשת, כאשר בין היתר דינמו זאגרב, חטאפה ואפילו יובנטוס הביעו את עניין בכישרון הצעיר. בסופו של דבר, בקיץ 2012, עבר לאחד המועדונים הוותיקים והבכירים ברומניה, כאשר חתם בדינמו בוקרשט על חוזה לחמש שנים. הוא כבש את שערו הראשון עבור דינמו, במהלך משחק ידידות מול המועדון האוסטרי קלאגנפורט. משבליגת העל הרומנית, ב-26 באוגוסט 2012 ערך את הופעתו הבכורה לאחר שנכנס כמחליף במקום קוסמין מאטיי בדקה ה-75 של המשחק מול פטרולול פלוישט.

ב-23 בינואר 2018 חתם בהיידוק ספליט הקרואטית לשלוש וחצי שנים. ב-15 בפברואר 2019 חזר לרומניה וחתם בדונראה קלרסי. ב-21 ביוני 2019 חתם בויטורול קונסטנצה לשנתיים, אך שוחרר מהקבוצה בינואר 2020. ב-13 בפברואר 2020 חתם בלאריסה הקפריסאית.

## קריירה בינלאומית
פיליפ עבר בכל נבחרות רומניה הצעירות, עד שערך את הופעת הבכורה שלו עבור נבחרת רומניה הבכירה ב-17 בנובמבר 2015, במהלך משחק ידידות בבולוניה מול איטליה.

## קישורים חיצוניים

קטגוריה:כדורגלנים רומנים
קטגוריה:מגני כדורגל רומנים
קטגוריה:כדורגלני דינמו בוקרשט
קטגוריה:כדורגלני היידוק ספליט
קטגוריה:כדורגלני פארול קונסטנצה
קטגוריה:כדורגלני לאריסה
קטגוריה:כדורגלני נבחרת רומניה
קטגוריה:כדורגלני יורו 2016
קטגוריה:רומנים שנולדו ב-1994
זומר אמנות עכשווית

**גלריה זומר לאמנות עכשווית** היא גלריה לאמנות בתל אביב שהוקמה בשנת 1999 על ידי עירית פיין זומר.

## פעילות
גלריה זומר מייצגת ומציגה אמנים ישראלים ובינלאומיים. בגלריה שני חללי תצוגה - החלל המרכזי וחדר פרויקטים שמטרתו להציג אמנים צעירים ולהזמין אוצרים צעירים לאצור פרויקטים ותערוכות מיוחדות. בנוסף לתצוגת תערוכות יחיד וקבוצתיות הגלריה מארגנת ומארחת הרצאות, ערבי עיון, הקרנות סרטים ושאר אירועי תרבות במטרה לקדם את השיח האמנותי כמרכז תרבות פעיל.

הגלריה נחשבת לאחת המשפיעות בישראל בתחום האמנות העכשווית. השפעתה נמדדת בהצלחתה להביא אמנות עכשווית בינלאומית באופן קבוע לתל אביב וכמו כן בקידום של אמנים ישראלים בעולם האמנות הבינלאומי.

עד שנת 2020 מוקמה הגלריה בשדרות רוטשילד. בתחילה בחלל בבניין מס' 64, ואחר כך במבנה לשימור במספר 13. בשנת 2020 עברה הגלריה למודל עסקי אחר, שאינו נשען על חלל תערוכות, ופתחה במקומו חלל קטן ברחוב הרצל מס' 16. הגלריה ומייצגת אמנים כגון עדי נס, תומאס זיפ, גרגור הילדנברנדט, מיכל הלפמן, יהודית סספורטס, יעל ברתנא ועוד.

## אמנים מיוצגים
### אמנים ישראלים

### אמנים בינלאומיים

## קישורים חיצוניים

* 
* 

## הערות שוליים

קטגוריה:תל אביב-יפו: גלריות לאמנות
קטגוריה:שדרות רוטשילד
קטגוריה:לב העיר
M66

**M66** (מ-**Messier 66**) או **NGC 3627** היא גלקסיה ספירלית במרחק של כ-35 מיליון שנות אור מכדור הארץ בקבוצת הכוכבים אריה. היא חלק מקבוצת גלקסיות קטנה המכילה גם את הגלקסיות M65, NGC 3628 ו-NGC 3593 ונקראת קבוצת M66 ולפעמים גם "שלישיית אריה" (NGC 3593 חלשה משלוש האחרות וקצת מרוחקת מהן).

## היסטוריה
ממוזער|ימין|שלישיית אריה:'''M66''' (למטה), M65 (למעלה ימין) ו-NGC3628 (למעלה שמאל)
M66 התגלתה על ידי האסטרונום הצרפתי שארל מסיה ביחד עם הגלקסיה השכנה M65 והוכנסה על ידיו לקטלוג מסיה ב-1 במרץ 1780 כשהוא מתאר אותה כערפילית עמומה מאוד סמוכה ל-M65. ויליאם הרשל צפה בה ב-12 באפריל 1784 ותיאר אותה כערפילית בהירה עם צורה לא סדירה ומרכז בהיר יותר. ב-1830 צפה בה ג'ון הרשל וציין שיש לה צורה מאורכת.

עד היום נצפו ב-M66 ארבע סופרנובות, שתיים מהן הגיעו לדרגת בהירות 12 בשנים 1973 ו-1989 ושתיים עמומות יותר נצפו בשנים 1997 ו-2009.

## תצפית
M66 נמצאת כ-2.8 מעלות דרומית מזרחית לכוכב θ (תטא) באריה וכ-2.6 מעלות צפונית-מערבית לכוכב ι (יוטא) באריה, מעט מזרחית לקו המחבר את שני הכוכבים. כשליש מעלה ממערב לה נמצאת M65 ו-NGC 3628 נמצאת כשני שלישים מעלה מצפון לה. עם בהירות מדרגה 8.9 נחוץ טלסקופ על מנת לראותה, טלסקופ חובבים מספיק כדי להבחין בה ולראות שצורתה מאורכת מעט, אבל רק בצילום ארוך חשיפה דרך טלסקופ מקצועי ניתן להבחין שזו גלקסיה ספירלית ובאורכה המלא – כ-9 דקות קשת. גודל זוויתי זה ממרחק של 35 מיליון שנות אור שקול לרדיוס של כ-95,000 שנות אור. הזרועות הספירליות של M66 נראות מעוותות, ככל הנראה בהשפעת כוחות הכבידה של הגלקסיות השכנות. גם מרכז הגלקסיה הוא בעל צורה מעוותת ולא עגולה כמו ברוב הגלקסיות הספירליות. 

ההסחה לאדום של אור הגלקסיה מראה ש-M65 מתרחקת משביל החלב במהירות של כ-730 קילומטר בשנייה.

## קישורים חיצוניים

* M66 באתר SEDS
* 

## הערות שוליים

66
66
קטגוריה:קבוצת הכוכבים אריה
קטגוריה:קבוצת אריה I
יורגן פהל

**יורגן פהל** (בגרמנית: **Jürgen Pahl**, נולד ב-17 במרץ 1956 בטויכרן שבגרמניה המזרחית) הוא כדורגלן עבר גרמני ששיחק בעמדת השוער. פהל התפרסם בכך שערק מגרמניה המזרחית לגרמניה המערבית בתקופת מסך הברזל, ביחד עם חברו הכדורגלן נורברט נאכטוואי. פהל שיחק לאחר עריקתו בעיקר באיינטרכט פרנקפורט, עמה זכה בגביע אופ"א ובגביע הגרמני.

## קריירה
פהל שיחק במועדון כמי האלה (כיום פ.צ. האלשר) החל משנת 1973, ובעונתו הראשונה במועדון העפיל עמו לליגת העל המזרח גרמנית. פהל נשאר במועדון שתי עונות נוספות. בשנת 1976, פהל עבר לגרמניה המערבית, וחתם באיינטרכט פרנקפורט. לא היה מדובר במעבר קבוצה רגיל. בגרמניה המזרחית היה איסור לחצות את הגבול לגרמניה המערבית בעידן מסך הברזל, ופהל, ביחד עם חברו לכמי האלה, נורברט נאכטוואי, ניצלו הזדמנות שנקרתה בדרכם ככדורגלנים המשתתפים בטורנירים בינלאומיים. באוקטובר 1976 שיחקו פהל ונאכטוואי בנבחרת גרמניה המזרחית עד גיל 21, וטסו לטורקיה על מנת לערוק ממנה לגרמניה המערבית, וכשנחתו בה, חתמו שניהם באיינטרכט פרנקפורט. פהל היה מושעה תחילה לשנה בגין העבירה שביצע, ואחריה שיחק תשע עונות בפרנקפורט, בהן שימש שוער ראשון וערך 152 הופעות. פהל זכה עם איינטרכט פרנקפורט בגביע אופ"א בשנת 1980, לאחר ניצחונות במפגשים כפולים מול באיירן מינכן בחצי הגמר ומול בורוסיה מנשנגלדבך בגמר. כעבור שנה, זכה פהל עם איינטרכט פרנקפורט בגביע הגרמני, לאחר ניצחון 3-1 בגמר על קייזרסלאוטרן. עד לעונת 1984/85 היה פהל השוער הבכיר בפרנקפורט, ובשתי העונות הבאות איבד את מקומו בהרכב לשוער האנס-יורגן גונדלאך. בשנת 1987 עזב פהל את איינטרכט פרנקפורט וחתם בריזספור הטורקית, שם שיחק שתי עונות, ופרש בשנת 1989 ממשחק פעיל.

פהל מתגורר נכון לשנת 2016 בפרגוואי, והוא בעלים של מסעדת קבבים.

## תארים
עם איינטרכט פרנקפורט:
* גביע אופ"א: 1979/80
* הגביע הגרמני: 1980/81

## קישורים חיצוניים

קטגוריה:כדורגלנים מזרח גרמנים
קטגוריה:שוערי כדורגל גרמנים
קטגוריה:כדורגלנים גרמנים
קטגוריה:שוערי כדורגל מזרח גרמנים
קטגוריה:כדורגלני פ.צ. האלשר
קטגוריה:כדורגלני איינטרכט פרנקפורט
קטגוריה:כדורגלני ריזספור
קטגוריה:עריקים
קטגוריה:עריקים מהגוש המזרחי
קטגוריה:גרמנים שנולדו ב-1956
סטאד ז'ופרואה-גישאר

**סטאד ז'ופרואה-גישאר** הוא אצטדיון כדורגל הממוקם בסנט אטיין שבצרפת. האצטדיון, אשר מכונה גם "הקדירה" ו"הגיהנום הירוק", משמש בתור אצטדיונה הביתי של קבוצת סנט אטיין מליגת המשנה הצרפתית. באצטדיון יש כ-42,000 מושבים.

## קישורים חיצוניים

* 
* סטאד ז'ופרואה-גישאר, באתר The Stadium Guide
* סטאד ז'ופרואה-גישאר, באתר World Stadiums

קטגוריה:אצטדיוני כדורגל בצרפת
קטגוריה:אצטדיוני מונדיאל 1998
קטגוריה:רון-אלפ
קטגוריה:סנט אטיין (כדורגל)
קטגוריה:סנט אטיין: ספורט
קטגוריה:אוברן-רון-אלפ: מבנים
האצטדיון החדש של בורדו

**האצטדיון החדש של בורדו** הוא אצטדיון כדורגל הממוקם בבורדו שבצרפת. האצטדיון משמש בתור אצטדיונה הביתי של קבוצת ז'ירונדן דה בורדו הצרפתית וכן לאירוח משחקי רוגבי. במסגרת הסכם חסות על סך 2 מיליון אירו לשנה האצטדיון יקרא עד שנת 2025 'מאטמוט אטלנטיק' על שם חברת הביטוח הצרפתית מאטמוט ועל שם האוקיינוס האטלנטי שלחופיו נושקת העיר בורדו. באצטדיון 42,115 מושבים ובנייתו החלה בשנת 2013 והסתיימה באפריל 2015. מתכנני האצטדיון הם האדריכלים השווייצרים הנודעים ז'אק הרצוג ופייר דה מרון. האצטדיון נחנך ב-23 במאי 2015 בניצחונה 1–2 של בורדו על מונפלייה במסגרת משחק של ליגת העל הצרפתית בכדורגל.

## משחקי יורו 2016
האצטדיון נבחר להיות אחד ממתקני יורו 2016 והוא אירח את המשחקים הבאים:

## קישורים חיצוניים

* 

* האצטדיון החדש של בורדו, באתר The Stadium Guide
* האצטדיון החדש של בורדו, באתר World Stadiums

קטגוריה:אצטדיוני כדורגל בצרפת
קטגוריה:בורדו: מבנים
קטגוריה:אצטדיוני רוגבי
קטגוריה:ז'ירונדן דה בורדו
קטגוריה:מבנים שתכננו הרצוג ודה מרון
מנון לסקו

**מנון לסקו** הוא ספרו המפורסם ביותר של הסופר הצרפתי אבה פרבו. הספר הוא חלקו השביעי של פרבו מתוך שבעת הכרכים של "זכרונותיו והרפתקאותיו של אציל שפרש מן החברה" (Mémoires et aventures d’un homme de qualité).
משערים שחלק לא מבוטל מהעלילה מבוסס על הביוגרפיה של המחבר.

## עלילת הספר
עלילת הספר מנון לסקו מתרחשת בצרפת ולואיזיאנה במאה ה-18. הסיפור עוקב אחר הגיבור, שבלייה דה גרייה, ואהובתו, מנון לסקו. דה גרייה מגיע ממשפחה עשירה ומיוחסת ולמורת רוחו של אביו הוא מתאהב במנון, שהיא יצאנית העומדת להישלח לגירוש ללואיזיאנה – באותה עת מושבה צרפתית בצפון אמריקה. בעקבות כך הוא מאבד את עושרו ובורח עם מנון לפריז. בפריז, הנאהבים הצעירים נהנים מחייהם המשותפים תוך כדי מאמציו של דה גרייה לספק את רצונותיה היקרים של אהובתו. דה גרייה נאבק כדי לספק את טעמה האנין של מנון למוצרי יוקרה. הוא אוסף כסף על ידי הלוואות מידידו הנאמן טיברג, וממהמרים אותם הוא מרמה. בכמה הזדמנויות, מתאדה העושר של דה גרייה אם על ידי גנבה, או בית שעלה באש, מה שגרם למנון לעזוב אותו לטובת אדם עשיר כי היא לא יכולה לסבול את המחשבה על חיים בעוני. בסופו של דבר היא חוזרת לדה גרייה ויחד הם מחליטים על עזיבה ללואיזאנה.

שני האוהבים עוזבים בסופו של דבר לניו אורלינס, שם הם מתיימרים להיות נשואים ולחיות בשלום. אבל כאשר דה גרייה מגלה למושל המושבה כי הוא ומנון אינם נשואים כחוק, והוא מבקש ממנו להשיאם, מחליט המושל בתוקף סמכותו להעניק את מנון לבן אחיו החפץ בה. בייאושו, דה גרייה  מזמין את אחיינו של המושל לדו-קרב מכה אותו ומשאיר אותו מחוסר הכרה. דה גרייה חושב שהוא הרג את האיש וחושש מנקמת המושל. בני הזוג בורחים מניו אורלינס לכיוון המדבר של לואיזיאנה, בתקווה להגיע למושבה אנגלית. תלאות הדרך מחלישות את מנון והיא מתה בדרך. דה גרייה האבל קובר אותה במקום ולבסוף הוא חוזר לצרפת עם ידידו טיברג'. 
## אזכורים בתרבות
עלילת הספר מנון לסקו עובדה ליצירות אופרה, בלט וקולנוע.

לא פחות מארבע יצירות אופרה נכתבו בהשראת הספר. המפורסמות שבהן: "מנון לסקו" של פוצ'יני מ-1893, ו"מנון" של מאסנה מ-1884.

מספר סרטים בוימו בהשראת הספר, האחרון שבהם הוא משנת 1986 "מאנון 70" בכיכובה של קתרין דנב.

## תרגומים
ממוזער|שער הספר בתרגומו ללאדינו
הספר תורגם לשפות רבות.

תרגום ראשון לעברית בשם "קורות מנון לסקו והאביר דה גרייה - על פי העתקה מדפוס אמסטרדם שנת 1753" תורגם על ידי דב פרמן, ויצא לאור בתל אביב, 1943. 

תרגום שני לעברית נעשה על ידי עידו בסוק ויצא לאור בתל אביב ב-1987.

תרגום ללאדינו נעשה על ידי אלכסנדר בן גיאת מטורקיה ונדפס בדפוס שי"ש בירושלים ב-1905.

תרגום ליידיש נעשה על ידי מ. הארטמאן ונקרא – "מאנאן לעסקא - געשיכטע פון א טראגישער ליבע”  (היסטוריה של חיים טרגיים). נדפס בוורשה ב-1931.

## קישורים חיצוניים

* 

קטגוריה:רומנים המתרחשים בפריז
קטגוריה:ספרים שעובדו לסרטים
קטגוריה:ספרים שעובדו לבמה
קפלר-32

**קפלר-32** הוא ננס אדום עם סיווג ספקטרלי של M1V שנמצא במרחק של 988 שנות אור מכדור הארץ בקבוצת הכוכבים ברבור. לפי תצפיות שערך טלסקופ החלל קפלר בינואר 2012 התגלה שהכוכב בעל רדיוס של 0.53 רדיוסי שמש, מסה של 0.57 מסות שמש וטמפרטורה של כ-3,700 קלווין.

ידוע שישנם לפחות שני כוכבי לכת אשר מקיפים את הכוכב. הקטן מביניהם, קפלר b32 מקיף את הכוכב כל 5.90124 יממות והגדול יותר (קפלר c32) אשר מקיף את הכוכב כל 8.7522 ימים. באפריל 2013 הועלתה השערה שישנם עוד שלושה כוכבי לכת אשר מקיפים את הכוכב.

## קישורים חיצוניים

* 

## הערות שוליים

קטגוריה:קבוצת הכוכבים ברבור
קטגוריה:ננסים אדומים
קטגוריה:מערכות כוכבי לכת
סילביו לונג

**סילביו לונג הבן** (ברומנית: **Silviu Lung Junior**, נולד ב-4 ביוני 1989) הוא כדורגלן רומני, המשחק כשוער בקבוצת קייסריספור. אביו הוא שוער העבר הרומני סילביו לונג האב.

## קריירת מועדונים

לונג עלה לקבוצת הבוגרת של מועדון נעוריו אוניברסיטטה קראיובה ב-2007. לאחר 4 עונות, בהן עמד בשער קבוצתו 57 משחקי ליגה, עבר לקבוצת אסטרה ג'יורג'יו ב-2011. לונג הוא השוער הבכיר של קבוצתו בעונות האחרונות, והיה שותף לזכייתה ההיסטורית והראשונה של קבוצתו באליפות ליגת העל הרומנית בעונת 2015-2016. בנוסף אף זכה במדיה בגביע הרומני לראשונה בתולדותיה, בעונת 2013-2014.

## קריירה בינלאומית

אחרי שהיה שוערה הבכיר של נבחרת רומניה עד גיל 21, התקדם לונג ונכלל בסגל נבחרת רומניה הבכירה משנת 2010, עת ערך את הופעת הבכורה שלו במדים הלאומיים. הוא זומן כשוער השלישי של נבחרתו לקראת טורניר הגמר של יורו 2016 בצרפת.

## תארים
### אסטרה ג'יורג'יו

* ליגת העל הרומנית: 2015-2016.
* הגביע הרומני: 2013-2014.
* הסופרקאפ הרומני: 2014.

## קישורים חיצוניים

קטגוריה:כדורגלנים רומנים
קטגוריה:שוערי כדורגל רומנים
קטגוריה:קראיובה: כדורגלנים
קטגוריה:כדורגלני אוניברסיטת קראיובה
קטגוריה:כדורגלני אסטרה ג'יורג'יו
קטגוריה:כדורגלני קייסריספור
קטגוריה:כדורגלני נבחרת רומניה
קטגוריה:כדורגלני יורו 2016
קטגוריה:רומנים שנולדו ב-1989
אבה פרבו

**אַנְטוּאָן פְרַנְסוּאָה פְּרֵבוֹ** (בצרפתית: **Antoine François Prévost**, 1 באפריל 1697 – 25 בנובמבר 1763; ידוע גם בשם **אַבֶּה פְּרֵבוֹ** (**Abbé Prévost**)) היה סופר צרפתי.

## חייו
נולד באדן בצפון מערב צרפת. אביו היה משפטן ויועץ של המלך. בגיל 14 התייתם מאמו ונשלח להתחנך בבית הספר הישועי באדן. כשנה לאחר מכן התגייס לצבא. לאחר מכן שב לספסלי את הקולז' הישועי פריז וב-1716 כנראה התגייס מחדש.

בגיל 21, בהיותו כבר קצין בצבא המלך, עזב להולנד. לאחר שנה חזר והצטרף למסדר הבנדיקטינים. בגיל 29 התמנה לכומר וקצר הצלחה כמטיף. משערים שהשינויים התכופים בחייו קרו משום פרשיות אהבים נכזבות ומקרי ביש אחרים הדומים לביוגרפיה של גיבורו, האביר דה-גרייה, בספר מנון לסקו.

בגיל 28 יצאו לאור ספריו הראשונים – שני כרכים של "זכרונותיו והרפתקאותיו של נזיר שפרש מן החברה" – וזכו להצלחה מידית. באותה שנה הסתכסך עם ראש המנזר, שהוציא נגדו צו מעצר, ועל כן ברח להולנד. משם עבר לאנגליה. באותו הזמן גם הצטרף לזרם הפרוטסטנטי. בלונדון הוא רכש ידע רחב של ההיסטוריה והספרות האנגלית. לימים תרגם לצרפתית כתבים אנגליים וגם ייסד כתב העת "הבעד והנגד" (le pour et le contre), שהציג את הספרות האנגלית בפני קהל הקוראים הצרפתי.

את לונדון עזב בשל הרפתקת אהבים כלשהי, ומשם עבר חזרה להולנד. יחסיו עם יצאנית בשם לנקי שבזבזה את רכושו, מזכירים את הדמות המרכזית ברומן המפורסם שלו, מנון לסקו.

ב-1731 סיים את שבעת הכרכים של הרפתקאות האביר, שמנון לסקו הוא חלקו האחרון. שנתיים אחר כך הוא שב ללונדון, שם ישב בכלא על עבירות מרמה וזיוף. לאחר שלוש שנים שב לצרפת ולמסדר הבנדיקטינים שאותו עזב. מצבו הכלכלי היה מעורער, כנראה בשל המשך קשריו עם לנקי. את לנקי נטש רק ב-1741 עם בריחה נוספת מצרפת ומגורים בבריסל ופרנקפורט.

בהמשך חייו התיישב בבית קטן בצרפת ועסק בעבודות תרגום וליקוט. באותה התקופה התקרב יותר לדת, והדבר ניכר בעבודותיו המאוחרות. בשובו מארוחת צהריים עם חבריו הבנדיקטינים, מת פרבו משבץ מוחי, והוא נקבר בחלקה ליד מנזרם.

## חיבוריו
פרבו חיבר מספר יצירות בשפה הצרפתית. המפורסמת בהן היא שבעת הכרכים של "זכרונותיו והרפתקאותיו של אציל שפרש מן החברה" (Mémoires et aventures d’un homme de qualité). חלקה השביעי של יצירה זו הוא הרומן הידוע בשם מנון לסקו, שיצא במהדורות רבות, תורגם לשפות רבות, כולל שני תרגומים לעברית ותרגום ללאדינו ויידיש.

## קישורים חיצוניים

* 
* 
* 

קטגוריה:סופרים צרפתים
קטגוריה:מתרגמים לצרפתית
קטגוריה:מתרגמים מאנגלית
קטגוריה:אנשי דת נוצרים
קטגוריה:צרפתים שנולדו ב-1697
קטגוריה:נפטרים ב-1763
המפלגה הליברלית של קנדה

**המפלגה הליברלית של קנדה** (באנגלית: **Liberal Party of Canada**, בצרפתית: **Parti libéral du Canada**) היא המפלגה הפדרלית הוותיקה ביותר בקנדה. המפלגה דוגלת בליברליזם ונמצאת במרכז-שמאל המפה הפוליטית, כשמימינה נמצאת המפלגה השמרנית ומשמאלה המפלגה הדמוקרטית החדשה (NDP).

המפלגה שלטה בפוליטיקה הפדרלית במשך רוב ההיסטוריה של קנדה, והייתה בשלטון במשך כמעט 69 שנים במאה ה-20, יותר מכל מפלגה אחרת במדינה מתקדמת – ועל כן היא מכונה לעיתים "מפלגת השלטון הטבעית" של קנדה. בתחילת המאה ה-21 איבדה המפלגה מכוחה והגיעה לשפל בבחירות שנערכו בשנת 2011, אך המפלגה השתקמה וחזרה לשלטון בבחירות שנערכו בשנת 2015.

יושב ראש המפלגה הליברלית נכון ל-2025 הוא מארק קרני המשמש גם כראש הממשלה המיועד.

## ראשי ממשלה מטעם המפלגה
* אלכסנדר מקנזי, 1873–1878
* וילפריד לורייה, 1896–1911
* ויליאם ליון מקנזי קינג, 1921–1930, 1935–1949
* לואי סן-לורן, 1949–1957
* לסטר פירסון, 1963–1968
* פייר אליוט טרודו, 1969–1979, 1980–1984
* ג'ון טרנר, יוני-ספטמבר 1984
* ז'אן קרטיין, 1993–2003
* פול מרטין, 2003-2006
* ג'סטין טרודו, 2015–2025
* מארק קרני, 2025 - מכהן

## קישורים חיצוניים

* 

* 

קטגוריה:קנדה: מפלגות
קטגוריה:קנדה: מפלגות ליברליות
אנדרה גומש

**אנדרה פיליפה טווארש גומש** (בפורטוגזית: **André Filipe Tavares Gomes**; נולד ב-30 ביולי 1993) הוא כדורגלן פורטוגלי המשחק בעמדת הקשר בקולומבוס קרו.

## קריירת מועדונים
גומש הגיע בגיל 18 לאקדמיה לכדורגל של בנפיקה ליסבון. ב-28 ביולי 2012 שיחק לראשונה בקבוצה הבוגרת במשחק ידידות נגד ז'יל ויסנטה ובמהלך העונה שיחק לרוב בקבוצת המילואים. ב-18 באוקטובר 2012 ערך את הופעת הבכורה שלו במשחק רשמי בקבוצה הבוגרת בניצחון 0–4 נגד פראמונדה במסגרת הגביע הפורטוגלי. 9 ימים לאחר מכן ערך את הופעת הבכורה שלו בליגה בה גם הבקיע את שער הבכורה שלו בקבוצה הבוגרת במשחק שנגמר בניצחון 0–3 נגד ז'יל ויסנטה. ב-31 בינואר 2014 מכרה בנפיקה את כרטיס השחקן של גומש לחברה פרטית תמורת 15 מיליון אירו ו-25% ממכירה עתידית וגומש נשאר במועדון עד לסיום העונה. ב-16 באפריל 2014 גומש הבקיע את שער הניצחון בדקה ה-80 במסגרת חצי גמר הגביע נגד פורטו ובכך קבוצתו העפילה לגמר הגביע לאחר ניצחון 2–3 בסיכום. בסיום העונה גומש זכה עם המועדון בטרבל ראשון בתולדות המועדון (ליגה, גביע וגביע הליגה).

ב-17 ביולי 2014 הושאל גומש לוולנסיה הספרדית עד לסיום העונה. ב-23 באוגוסט 2014 ערך את הופעת הבכורה שלו בוולנסיה בתיקו 1-1 נגד סביליה. ב-22 בספטמבר 2014 הבקיע את שער הבכורה שלו במועדון בניצחון 0–3 נגד חטאפה. ב-12 ביוני 2015 גומש חתם רשמית במועדון עד שנת 2020.

ב-22 ביולי 2016 חתם גומש בברצלונה. ב-9 באוגוסט 2018 הושאל לאברטון לעונה אחת.

ב-25 ביוני 2019, לאחר עונת השאלה מוצלחת, חתם גומש באברטון על חוזה לחמש שנים, לאחר שברצלונה הסכימה למכור אותו תמורת 22 מיליון אירו. ב-3 בנובמבר 2019 שבר גומש את קרסולו במשחק נגד טוטנהאם הוטספר.

ב-1 בספטמבר 2022 הושאל גומש לליל לעונה אחת.

ב-6 בספטמבר 2024 חזר גומש לליל וחתם לשנתיים.

ב-20 בפברואר 2026 חתם בקולומבוס קרו מה-MLS.

## קריירה בינלאומית
גומש זומן לראשונה לסגל נבחרת פורטוגל בפברואר  לקראת משחק ידידות נגד , אך הוא לא שותף במשחק. ב-7 בספטמבר 2014 ערך את הופעת הבכורה שלו בנבחרת בהפסד 0–1 ל.

## תארים
;בנפיקה ליסבון
*ליגת העל הפורטוגלית: 2013/2014
*הגביע הפורטוגלי: 2013/2014
*גביע הליגה הפורטוגלי: 2013/2014
;ברצלונה
ליגה ספרדית 2017/2018
*גביע המלך הספרדי: 2016/2017, 2017/2018
*הסופר קאפ הספרדי: 2016
;נבחרת פורטוגל
*יורו 2016
;אישיים
*נבחרי העונה בליגה האירופית: 2013/2014

## קישורים חיצוניים

* פרופיל השחקן באתר ולנסיה

## הערות שוליים

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני בנפיקה ליסבון
קטגוריה:כדורגלני ולנסיה
קטגוריה:כדורגלני ברצלונה
קטגוריה:כדורגלני אברטון
קטגוריה:כדורגלני ליל
קטגוריה:כדורגלני קולומבוס קרו
קטגוריה:כדורגלני נבחרת פורטוגל
קטגוריה:כדורגלני יורו 2016
קטגוריה:כדורגלני גביע הקונפדרציות 2017
קטגוריה:ספורטאים פורטוגזים בספרד
קטגוריה:ספורטאים פורטוגזים באנגליה
קטגוריה:ספורטאים פורטוגזים בצרפת
קטגוריה:פורטוגזים שנולדו ב-1993
מישי בטשואיי

**מישי בטשואיי טונגה** (בצרפתית: **Michy Batshuayi Tunga**, נולד ב-2 באוקטובר 1993) הוא כדורגלן בלגי המשחק בקבוצת איינטרכט פרנקפורט ובנבחרת בלגיה בעמדת החלוץ.

## קריירה
בטשואיי הגיע בגיל 15 למחלקת הנוער של סטנדרד לייז', וב-20 בפברואר 2011 ערך את הופעת הבכורה שלו בקבוצה הבוגרת בהפסד 1–4 לגנט. ב-15 בדצמבר 2011 הבקיע בטשואיי את שער הבכורה שלו בקריירה בניצחון 0–1 נגד פ.צ. קופנהגן במסגרת שלב הבתים של הליגה האירופית.

ב-8 באוגוסט 2014 חתם באולימפיק מרסיי. ב-29 באוקטובר 2014 הבקיע את שער הבכורה שלו במועדון בהפסד 1–2 לסטאד רן במסגרת גביע הליגה הצרפתית.

ב-3 ביולי 2016 חתם בצ'לסי מהפרמייר ליג לחמש שנים.

ב-31 בינואר 2018 הושאל בטשואיי לבורוסיה דורטמונד עד לסוף עונת 18–2017. בטשואיי כבש שני שערים במשחק הבכורה שלו בדורטמונד במסגרת הבונדסליגה בניצחון 2–3 על קלן.

ב-10 באוגוסט 2018 הושאל בטשואיי לולנסיה מהליגה הספרדית. ב-31 בינואר 2019 הושאל לקריסטל פאלאס עד לסוף העונה.

בסוף עונת 2018/19 חזר בטשואיי לשחק בצ׳לסי.

ב-10 בספטמבר 2020 הושאל לקריסטל פאלאס לעונה אחת.

ב-18 באוגוסט 2021 הושאל לבשיקטש לעונה אחת.

ב-2 בספטמבר 2022 עזב את צ'לסי וחתם לשנתיים בפנרבחצ'ה.

ב-1 ביולי 2024 חתם בגלאטסראיי.

ב-3 בפברואר 2025 חתם באיינטרכט פרנקפורט לשנתיים וחצי.

### נבחרת
במרץ  בטושאיי הודיע כי הוא החליט לייצג את נבחרת בלגיה והוא העדיף אותה על פני נבחרת הרפובליקה הדמוקרטית של קונגו. ב-28 במרץ 2015 ערך את הופעת הבכורה שלו בנבחרת נגד  במסגרת מוקדמות יורו 2016 בה גם הוא הבקיע את שער הבכורה שלו בנבחרת. במשחק ניצחה בלגיה 0–5 כאשר בטושאיי הבקיע את השער האחרון.

נכלל בסגל נבחרת בלגיה לטורניר מונדיאל 2022.

## חיים אישיים
בטשואיי הוא אחיו הגדול של הכדורגלן ארון לייה איסקה.

## תארים
;צ'לסי
* אליפות אנגליה (1): 2016/2017

;בשיקטש
* הסופר קאפ הטורקי (1): 2021

;פנרבחצ'ה
* הגביע הטורקי (1): 2022/2023

## קישורים חיצוניים

## הערות שוליים

קטגוריה:כדורגלנים בלגים
קטגוריה:חלוצי כדורגל בלגים
קטגוריה:בריסל: כדורגלנים
קטגוריה:כדורגלני סטנדרד לייז'
קטגוריה:כדורגלני אולימפיק מרסיי
קטגוריה:כדורגלני צ'לסי
קטגוריה:כדורגלני בורוסיה דורטמונד
קטגוריה:כדורגלני ולנסיה
קטגוריה:כדורגלני קריסטל פאלאס
קטגוריה:כדורגלני בשיקטש
קטגוריה:כדורגלני פנרבחצ'ה
קטגוריה:כדורגלני גלאטסראיי
קטגוריה:כדורגלני איינטרכט פרנקפורט
קטגוריה:כדורגלני נבחרת בלגיה
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ספורטאים בלגים בצרפת
קטגוריה:ספורטאים בלגים באנגליה
קטגוריה:ספורטאים בלגים בספרד
קטגוריה:ספורטאים בלגים בטורקיה
קטגוריה:ספורטאים בלגים בגרמניה
קטגוריה:בלגים שנולדו ב-1993
סנייק (עיר)

**סנייק** (; בפריזית מערבית: **Snits**) היא עיר במחוז פריסלנד שבהולנד. החל משנת 2011 היא חלק מהרשות המקומית של סידווסט פריסלן (Súdwest-Fryslân). סנייק ידועה בתעלות המים שלה, ב"שער המים" שלה (Waterpoort) ובפעילות הספורט הימי שמתנהלת בה. העיר היא אחת מ"11 ערי פריסלנד" (Friese elf steden) והיא אחת החשובות בחלק הדרום-מערבי הזה של המחוז.

## היסטוריה
סנייק נוסדה במאה ה-10 על חצי אי חולי בסמוך למקום חצייה של סוללה על פני נתיב מים חשוב שנקרא במקורות עתיקים Magna Fossa. נתיב מים זה נחפר כאשר שפך הנהר שנקרא אז מידלזיי (Middelzee) נסתם בסחף. עד היום ניתן לראות את תוואי הסוללה הזאת במתאר הרחוב הנוכחי ובשמות אתרים שונים בעיר.

סנייק קיבלה חלק מזכויותיה כעיר במאה ה-13 ובאופן רשמי הפכה לכזאת ב-1456. בשלב זה הייתה העיר אחת מ-11 הערים של פריסלנד. הייתה זו גם תחילתה של תקופת פריחת הסחר עבור העיר שנמשכה עד שנת 1550 לערך. ב-1492 החלה בנייתם של החפיר והחומה סביב לעיר. באותה תקופה הייתה סנייק העיר היחידה בפריסלנד שהייתה מוקפת חומה. מתקופה זו שרדו "שער המים" והבאסטיונים בחומה.

ב-1519 – 1520 בילה המצביא ולוחם החופש פיר חרלופס דוניה (Pier Gerlofs Donia) את ימיו האחרונים בסנייק. הוא מת בשלווה במיטתו ב-18 באוקטובר 1520 ונקבר בכנסייה המקומית מהמאה ה-15. קברו ממוקם בחלק הצפוני של הכנסייה.

בזמן מלחמת העולם השנייה ורוניקה צוואגרמן הצילה משפחה יהודית מתושבי העיר ועל כך היא זכתה בהכרה כחסיד אומות העולם.

## ערים תאומות
* 

## קישורים חיצוניים

* 
* אתר תיירות על סנייק 
* אתר אודות אירועי השיט בסנייק 
* 

קטגוריה:הולנד: ערים
קטגוריה:פריסלנד
דראגוש גריגורה

**דראגוש גריגורה** (ברומנית: **Dragoș Grigore**, נולד ב-7 בספטמבר 1986) הוא כדורגלן רומני המשחק בעמדת הבלם.

## קריירת מועדונים

גריגורה החל את הקריירה המקצוענית שלו בקבוצת CFR טימישוארה בשנת 2006. לאחר שנתיים, עבר לאחד המועדונים הבכירים ברומניה, דינמו בוקרשט. במדי דינמו שיחק במשך 6 שנים, במהלכן זכה בגביע הרומני, וצבר סך הכל 135 משחקי ליגה בהם כבש 9 שערים. בשנת 2014, עזב את רומניה, לאחר שחתם במועדון הצרפתי טולוז. לאחר עונת בכורה טובה, עזב את אירופה כשחתם במועדון הכדורגל הקטרי אל-סאיליה. בשנת 2018 חתם בלודוגורץ ראזגרד הבולגרית.

## קריירה בינלאומית

גריגורה נמנה עם סגל נבחרת רומניה משנת 2011. הוא חלק מסגל הנבחרת לקראת טורניר הגמר של יורו 2016 בצרפת.

## תארים
### דינמו בוקרשט
* הגביע הרומני: 2011-2012.
* הסופרקאפ הרומני: 2012.

## קישורים חיצוניים

קטגוריה:כדורגלנים רומנים
קטגוריה:בלמי כדורגל רומנים
קטגוריה:כדורגלני דינמו בוקרשט
קטגוריה:כדורגלני טולוז
קטגוריה:כדורגלני א-סאיליה
קטגוריה:כדורגלני לודוגורץ ראזגרד
קטגוריה:כדורגלני ראפיד בוקרשט
קטגוריה:כדורגלני נבחרת רומניה
קטגוריה:ספורטאים רומנים בצרפת
קטגוריה:כדורגלני יורו 2016
קטגוריה:רומנים שנולדו ב-1986
הירנפיין

**הירנפיין** (, ) היא עיר במחוז פריסלנד שבהולנד.

## היסטוריה
הירנפיין נוסדה ב-1551 על ידי שלושה אנשי אצולה כאתר לכריית כבול ששימש כחומר דלק. מכאן שם המקום: heer – לורד, veen – כבול. העיר לא הייתה אחת מ-"11 הערים של פריסלנד" (Friese elf steden) ולא הוענקו לה "זכויות עיר". כיום היא אחת הערים הגדולות במחוז.

טחנת הרוח Welgelegen היא היחידה ששרדה מבין 17 טחנות הרוח שניצבו בעבר בהירנפיין.

## ספורט
הירנפיין מפורסמת בהישגיה הספורטיביים ובמתקני הספורט ברמה עולמית שבה. אלה כוללים את אצטדיון אבה לנסטרה ואת זירת ההחלקה המהירה על הקרח "טיאלף" (Thialf),שהיה מתקן ההחלקה הסגור הראשון בעולם באורך של 400 מטרים ומארח מדי שנה אירועים בינלאומיים המושכים קהל רב. טיאלף הוא גם אולם הבית של קבוצת ההוקי קרח המקומית, Friesland Flyers. קבוצת הכדורגל של העיר, הירנפיין, משחקת בליגת העל ההולנדית ויש לה נוכחות מתמדת בליגה האירופית במשך שנים רבות. ההישג הגדול ביותר שלה היה כאשר היא השתתפה בליגת האלופות בשנת 2000. ב-2006 הושלמה בנייתה של "עיר הספורט" (Sportstad), מיזם שכולל, אולם התעמלות, בריכת שחייה והרחבה של אצטדיון הכדורגל.

## ערים תאומות
* 
* 

## קישורים חיצוניים

* 
* 

## הערות שוליים

קטגוריה:הולנד: ערים
קטגוריה:פריסלנד
קטגוריה:יישובים שהוקמו במאה ה-16
אחרי כל השנים

"**אחרי כל השנים**" הוא שיר של הזמר הישראלי עומר אדם. השיר יצא לאור כסינגל ב-31 בינואר 2016. השיר נכתב והולחן על ידי אבי אוחיון.

השיר זכה להצלחה רבה בישראל והגיע לפסגת מצעדי הפזמונים רשת ג', גלגלצ, ורדיו אמצע הדרך, ולמקום השני במצעד של מדיה פורסט. נכון לאוגוסט 2025, לשיר יש למעלה מ-44 מיליון צפיות ביוטיוב. השיר זכה בפרס אקו"ם לשיר השנה לשנת 2016.

## ביקורות ודירוגים
השיר זכה לביקורות חיוביות ממגוון אתרים. אתר "חריף" תיאר את השיר כ, דודי פטימר מאתר נענע10, תיאר את השיר כ. מערכת mako מוזיקה, כתבה כי אדם .

## מיקומי שיא

## הערות שוליים

קטגוריה:שירי עומר אדם
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים על זמן
קטגוריה:זוכי פרס אקו"ם
קטגוריה:סינגלים שהגיעו למקום הראשון במצעד הרשמי של גלגלצ
גוליילמו השלישי, מלך סיציליה

**גוליילמו השלישי** (באיטלקית: **Guglielmo III**; 1186, לצ'ה - 1198, האימפריה הרומית הקדושה) היה המלך האחרון של ממלכת סיציליה הנורמנית. הודח, וככל הנראה גם הוצא להורג, בידי היינריך השישי, קיסר האימפריה הרומית הקדושה.

## ביוגרפיה
גוליילמו נולד בשנת 1186 בעיר לצ'ה, שאז השתייכה לממלכת סיציליה הנורמנית. הוא היה בנו של טנקרד מלצ'ה, נכדו של רוג'רו השני, מלך סיציליה. אמו הייתה סיבילה די מדניה. טנקרד תפס את השלטון בשנת 1189 עקב מותו של גוליילמו השני, מלך סיציליה, תוך שהוא דורס בכך את זכויותיה של קונסטנס מסיציליה. קונסטנס הייתה נשואה להיינריך השישי, קיסר האימפריה הרומית הקדושה, והלה לא התכוון לוותר בקלות על תביעותיו לכתר סיציליה. במשך רוב שנות מלכותו, נאלץ טנקרד להיאבק בהצלחה נגד היינריך.

בתחילה לא היה נראה שלגוליילמו יש סיכוי כלשהו לעלות על כס המלוכה, כיוון שהיה לו אח גדול בשם רוג'רו. עם זאת, בשנת 1194 מת רוג'רו, וכמה שבועות לאחר מכן ב-20 בפברואר מת גם אביו טנקרד. עקב כך, הוכתר גוליילמו כמלך והוא בן תשע שנים בלבד. בגלל גילו הצעיר, שימשה אמו סיבילה די מדניה, כעוצרת.

היינריך היה מודע לכך שבסיציליה מולך כעת ילד חלש, ובאוגוסט של אותה שנה ויצא למסע מלחמה נגד הערים בחצי האי האפניני שנשלטו בידי ממלכת סיציליה. סיבילה לא הצליחה לארגן התנגדות יעילה, ועד סוף אוקטובר נכבשה כל איטליה. היינריך פנה כעת אל האי סיציליה עצמו. ב-20 בנובמבר נפלה עיר הבירה פלרמו בידי היינריך, וגוליילמו ומשפחתו נמלטו אל טירת קלטאבלוטה. היינריך הציע להם תנאים נדיבים: גוליילמו יוותר על תביעותיו לכתר סיציליה, ויוכל לשמור העל נסיכות לצ'ה שהייתה הטריטוריה המקורית של אביו. סיבילה הסכימה, וגוליילמו ואחיותיו נכחו בהכתרתו של היינריך כמלך סיציליה ב-25 בדצמבר.

עם זאת, ארבעה ימים לאחר מכן, נחשף קשר לכאורה נגד המלך החדש. היינריך השתמש בתירוץ זה כדי לשלוח למאסר בגרמניה את האישים המשפיעים והמאיימים בממלכה, כן את גוליילמו ומשפחתו. גורלו של גוליילמו לא ברור, בעוד לאמו ואחיותיו הותר לחיות באלמוניות, על פי המקורות גוליילמו עוור, ולא ידוע בוודאות מה קרה עמו לאחר מכן. יש הטוענים ששוחרר ונעשה לנזיר, בעוד אחרים טוענים שהוא הצליח להימלט מכלאו ולחיות באלמוניות בסיציליה עד שאותר והוצא להורג בשנת 1232 בידי פרידריך השני, קיסר האימפריה הרומית הקדושה (בנו ויורשו של היינריך). עם זאת, מרבית החוקרים המודרניים מאמינים שהוא הוצא להורג בסביבות שנת 1198.

## קישורים חיצוניים

* [גוליילמו השלישי](http://www.treccani.it/enciclopedia/guglielmo-iii-d-altavilla-re-di-sicilia_(Dizionario-Biografico)/) באתר Dizionario-Biografico 

קטגוריה:מלכי סיציליה
קטגוריה:ילידי 1185
קטגוריה:נפטרים ב-1198
אנטוניו קאנדרבה

**אנטוניו קאנדרבה** (באיטלקית: **Antonio Candreva**; נולד ב-28 בפברואר 1987) הוא כדורגלן עבר איטלקי .

## קריירת מועדונים
קאנדרבה הצטרף בגיל 16 למחלקת הנוער של טרננה אלייה הגיע מלודיגיאני ואף שיחק עבור הקבוצה הבוגרת של המועדון ומשך את עיניהן של מועדונים רבים בסרייה א'. ביוני  חתם באודינזה והצטרף לקבוצה הצעירה של המועדון. ב-27 בינואר 2008 ערך את הופעת הבכורה שלו בליגה. בסיום העונה הושאל לליבורנו מהסרייה ב' עד לסיום העונה. בסיום העונה העפילה ליבורנו לסרייה א' וקאנדרבה הושאל לעונה נוספת.

ב-20 בינואר 2010 הושאל ליובנטוס תמורת חצי מיליון אירו עד לסיום העונה עם אופציה לרכישת מחצית מכרטיס השחקן שלו. ביובנטוס הבקיע את שער הבכורה שלו בסרייה א' במשחק ליגה נגד בולוניה. ביובנטוס הוא גם ערך את המשחק האירופי הראשון שלו במהלך המשחק נגד אייאקס אמסטרדם במסגרת שלב ההצלבה של הליגה האירופית. בסיום העונה החליטה יובנטוס שלא לממש את האופציה עליו וקאנדרבה הושאל לפארמה עד לסיום העונה עם אופציה לרכישת כרטיס השחקן שלו. בפארמה חלה ירידה ביכולתו של קאנדרבה והוא עזב את המועדון בתום העונה וחתם בצ'זנה.

לקראת סיום חלון העברות של ינואר  חתם בלאציו. בעונתו הראשונה במועדון, זכה קאנדרבה לשבחים רבים על יכולתו הטובה שהובילה גם לשיפור המצב בטבלה. ב-26 במאי 2013 זכה עם המועדון בקופה איטליה אחרי ניצחון 0–1 בגמר נגד אינטר מילאנו

ב-3 באוגוסט 2016 חתם באינטר מילאנו לארבע שנים. ב-25 בספטמבר 2020 הושאל לסמפדוריה.

ב-12 באוגוסט 2022 חתם בסלרניטנה. ב-11 בספטמבר כבש שער בכורה, בתיקו 2-2 עם יובנטוס.

## קריירה בינלאומית
קאנדרבה שיחק בצעירותו בכל הנבחרות הצעירות של איטליה. ב-14 בנובמבר 2009 ערך את הופעת הבכורה שלו בנבחרת הבוגרת במשחק ידידות נגד . קאנדרבה נכלל בסגל המורכב של הנבחרת לקראת מונדיאל 2010, אך הוא לא נכלל בסגל הסופי. ביוני  נכלל בסגל הנבחרת לקראת גביע הקונפדרציות 2013. בחצי גמר הגביע התמודדה איטליה נגד  ובמהלך דו-קרב בעיטות עונשין, קאנדרבה הבקיע את הפנדל הראשון כאשר הוא מקפיץ את הכדור תוך כדי הבעיטה.

קאנדרבה נכלל בסגל הנבחרת לקראת מונדיאל 2014 בו גם בישל את השער המצמק למריו באלוטלי בהפסד 1–2 ל. ב-16 בנובמבר 2014 הבקיע את שער הבכורה שלו בנבחרת בתיקו 1-1 נגד  במסגרת מוקדמות יורו 2016. קאנדרבה נכלל בסגל הנבחרת לקראת יורו 2016.

## תארים
; לאציו
*קופה איטליה: 

## קישורים חיצוניים

## הערות שוליים

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:רומא: כדורגלנים
קטגוריה:כדורגלני טרנאנה
קטגוריה:כדורגלני אודינזה
קטגוריה:כדורגלני ליבורנו
קטגוריה:כדורגלני יובנטוס
קטגוריה:כדורגלני פארמה
קטגוריה:כדורגלני צ'זנה
קטגוריה:כדורגלני לאציו
קטגוריה:כדורגלני אינטר מילאנו
קטגוריה:כדורגלני סמפדוריה
קטגוריה:כדורגלני סלרניטנה
קטגוריה:כדורגלני נבחרת איטליה
קטגוריה:כדורגלנים באולימפיאדת בייג'ינג (2008)
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:איטלקים שנולדו ב-1987
לוח תרמו-אלקטרי

ממוזער|רכיב פלטייה בגודל 16X16 מ"מ, משטח אחד קר ומשטח שני חם
**לוח תרמו-אלקטרי** (נקרא גם **לוח פלטייה** על שם המדען הצרפתי ז'אן שארל פֶּלְטְיֶה, מגלה אפקט פלטייה, גם כן על שמו) הוא רכיב  המאפשר לייצר קור או חום על ידי אספקת מתח או בצורה ההפוכה לייצר מתח על ידי קירור וחימום הרכיב.

כאשר מספקים מתח לרכיב, צד אחד שלו יתקרר במהירות והצד השני יתחמם במהירות.

כדי לייצר מתח על ידי הרכיב, צריך לייצר הפרש טמפרטורה בין הצדדים, ככל שההפרש גדול יותר, כך המתח המיוצר יהיה גדול יותר.

## אופן פעולה
ממוזער|סכמה של לוח פלטייה. הרגליים התרמו-אלקטריות נמצאות תרמית בחיבור מקבילי, ואלקטרית בחיבור טורי.
לוח פלטייה פועל לפי אפקט פלטייה. ללוח שני צדדים, וכשזרם ישר עובר דרך הרכיב, הוא סוחף איתו חום מצד אחד של הרכיב לצד השני, כך שצד אחד נעשה קר יותר, והצד השני חם יותר.

הצד החם מחובר למפזר חום, בכדי שהוא יישאר בטמפרטורת הסביבה. בעוד הצד הקר מתקרר מתחת לטמפרטורת החדר.

ניתן לשלב מספר לוחות בכדי להגיע לטמפרטורת אפילו יותר נמוכות, אך עם זאת, היעילות של התהליך תירד באופן משמעותי.

היעילות המקסימלית שיכולה להיות למעגל קירור תלויה בטמפרטורת הסביבה, ובטמפרטורה הנמוכה אליה רוצים להגיע, ככל שההפרש בין שתי הטמפרטורות יהיה גדול יותר, כך תקטן היעילות.

## קישורים חיצוניים

קטגוריה:רכיבים אלקטרוניים
אליאנץ ריביירה

ה**אליאנץ ריביירה** הוא אצטדיון רב-שימושי הממוקם בעיר ניס שבצרפת ומשמש בעיקר לאירוח משחקי הבית של מועדון כדורגל ניס, לאירוח משחקי הבית של מועדון הרוגבי טולון, והופעות למינהן. האצטדיון בעל תכולה של 35,624 איש ועם סיום בנייתו החליף את אצטדיונה הקודם של העיר, סטאד דה ריי. בנייתו החלה בשנת 2011 והושלמה כעבור כשנתיים, עת שנחנך ב-22 בספטמבר 2013 במשחק בין מועדון כדורגל ניס מול ואלנסיין בו ניצחה ניס בתוצאה 4-0.

במקור, תוכנן האצטדיון להיחנך בשנת 2007, אך הפרויקט התעכב עקב העדר מימון. הפרויקט יצא לבסוף לפועל כחלק מאירוח טורניר יורו 2016 בצרפת. 

בשנת 2012 רכש תאגיד הביטוח אליאנץ את הזכות לשם האצטדיון למשך 9 שנים, תמורת 2.2 מיליון דולר אמריקני מדי שנה. אולם בשל תקנוני חסות האצטדיון קרוי בשם 'סטאד דה ניס' באירועיה הרשמיים של אופ"א ובכללם יורו 2016.

## משחקי יורו 2016
האצטדיון נבחר להיות אחד ממתקני יורו 2016 והוא אירח את המשחקים הבאים:

## קישורים חיצוניים

* 

## הערות שוליים

קטגוריה:אצטדיוני כדורגל בצרפת
קטגוריה:ניס (כדורגל)
קטגוריה:אצטדיוני רוגבי
קטגוריה:ניס: ספורט
קטגוריה:אצטדיוני גביע העולם בכדורגל נשים 2019
קטגוריה:ניס: מבנים
כריסטיאן לינדברג

**כריסטיאן לינדברג** (בשוודית: **Christian Lindberg**; נולד ב-15 בפברואר 1958) הוא טרומבוניסט, מוזיקאי, מלחין ומנצח שוודי.

## קריירה
לינדברג נולד בדנדריד. בצעירותו, הוא למד לנגן בחצוצרה, ולאחר מכן למד לנגן בטרומבון בגיל 16. הוא הצטרף לקבוצת הג'אז של חבריו בדיקסילנד, בהשראת תקליטים של ג'ק טיגרדן. הוא למד במכללה המלכותית למוזיקה בסטוקהולם. עד גיל 18, הוא קיבל תפקיד מקצועי בתזמורת האופרה המלכותית השוודית. בגיל 20 הוא עזב את הקריירה התזמורתית שלו מאחור כדי ללמוד להיות סולן במשרה מלאה. הוא למד אצל ג'ון אייבסון בקולג' המלכותי למוזיקה (1979–1980) ואצל ראלף סאואר ורוג'ר בובו בלוס אנג'לס (1983). 

בשנת 1981 זכה לינדברג בתחרות הביאנלה של הסולנים הנורדיים. הופעת הבכורה שלו בקונצרט הייתה ב-1984 עם הקונצ'רטו לטרומבון מאת אנרי טומאזי. באותה שנה, הוא חתם על חוזה הקלטות ל-3 תקליטורים עם BIS רקורדס. הקלטת הסולו הראשונה שלו הייתה "The Virtuoso Trombone". לינדברג הקליט יותר מ-60 אלבומים, עבור BIS רקורדס ולעוד כמה לייבלים. משתפי הפעולה המוזיקליים שלו בשוודיה כללו את הפסנתרן רולנד פנטינן והמלחין יאן סנדסטרום.

בנוסף לקריירה המזהירה שלו כטרומבוניסט, הוא עוסק כיום גם בניצוח, ובין הישגיו האחרונים בתחום זה יש למנות תשואות רמות להן זכה כשניצח לראשונה באולם המוזיקפראיין (וינה), הישג זהה לניצוח ששודר בטלוויזיה באולם סנטורי עם תזמורת יומיורי מיפן, ביקורות מעולות לניצוח הראשון שלו באולם הפסטיבלים הגדול בזלצבורג, באולם טונהאלה בציריך ובאולם הקונצרטים בנירנברג.

בין התזמורות עליהן הוא מנצח בקביעות נמנות תזמורת יומיורי מיפן, התזמורת הפילהרמונית המלכותית של ליברפול, התזמורת הסימפונית של אנטוורפן, התזמורת הפילהרמונית המלכותית של סטוקהולם, התזמורת הסימפונית של ניו זילנד, התזמורת הסימפונית של דיסלדורף, התזמורת הסימפונית הממלכתית של אירלנד ותזמורת אלסטר.

מ-2009 משמש כריסטיאן לינדברג כמנצח ראשי של התזמורת הפילהרמונית הנורדית של נורווגיה, לאחר ששימש כמנצח ראשי של אנסמבל כלי הנשיפה השוודי (2005–2012) ולפני כן של התזמורת הקאמרית הנורדית (2004–2011).

חוזהו עם התזמורת הפילהרמונית הנורדית של נורווגיה חודש לאחרונה עד 2019 עם תוכניות להקלטות של הסימפוניות פרי עטו של צ'ייקובסקי ועוד, סיורי קונצרטים ביפן, באירופה וכן הופעות מספר באזור הארקטי.

כמלחין כותב כריסטיאן לינדברג יצירות על פי הזמנה למן יצירתו הראשונה "אָרָבֶּנֶה" לטרומבון ולכלי קשת משנת 1997–1998 שנוצרה כתרגיל בלבד.

הוא קיבל הזמנות מתזמורות רבות והוציא מתחת ידו למעלה מ-50 יצירות שהוזמנו מתזמורות כמו התזמורת הסימפונית של שיקגו, התזמורת הפילהרמונית של רוטרדם, תזמורת הסן, התזמורת הקאמרית הסקוטית, תזמורת ג'וזפה ורדי של מילאנו, התזמורת הפילהרמונית המלכותית הפלמית והתזמורת הפילהרמונית המלכותית של ליברפול.

הוא קיבל הזמנות לכתיבת יצירות, בהן קונצ'רטו לחצוצרה מהתזמורת הקאמרית השוודית, סינפונייטה וֶסְטֶרַס הזמינה קונצ'רטו עבור אבלין גְלֶני, "קונצ'רטו לכריסטיאן לינדברג ולתזמורת" הוזמן על ידי פסטיבל צ'לטהם, יצירה עבור התזמורת הפילהרמונית המלכותית של ליברפול ויצירה רחבת יריעה בהשראת "פולחן האביב" מאת סטרווינסקי, שהוזמנה על ידי התזמורת הפילהרמונית המלכותית הפלמית ביחד עם תזמורות נוספות.

בין השנים 2016–2021 היה המנהל המוזיקלי האחרון של תזמורת נתניה הקאמרית הקיבוצית.

## קישורים חיצוניים

* 

קטגוריה:מוזיקאים שוודים
קטגוריה:מנצחים שוודים
קטגוריה:נגני כלי נשיפה ממתכת
קטגוריה:שוודים שנולדו ב-1958
אלף (גופן)

ממוזער|448x448 פיקסלים|אלפבית עברי ולטיני בגופן "אלף"
**אָלֶף** הוא גופן פתוח בעברית ובאנגלית שנועד לשמש חלופה לגופן אריאל. הגופן עוצב על ידי מושון זר-אביב, דני מירב, מיכל סהר וניר ייני, והושק ב-2012. הגופן נתמך על ידי איגוד האינטרנט הישראלי.

## הרקע לעיצוב הגופן
משנות השמונים המאוחרות שלט הגופן אריאל באינטרנט בישראל, והיה ברירת המחדל בכל הדפדפנים.

רבים, ובהם טיפוגרפים מובילים, ביקרו את גופן אריאל על שאינו הולם את אותיות השפה העברית ועל היותו סתמי וחסר ייחוד, כמו גם על כך שהוא ברירת המחדל היחידה.

נקודת תורפה נוספת של הגופן היא הרזולוציה הנמוכה שלו.

### מטרות המעצבים
מעצבי הגופן ויוזמיו הציבו לעצמם מטרות:
# הבטחת המשכיות ההבעה והקריאות בעברית על גבי מסך מחשב בכלל וברשת האינטרנט בפרט.
# יצירת גופן עברי חופשי חדש אשר יכפיל פי שניים את ההיצע לעיצוב טיפוגרפי עברי למסך.
# יצירת תשתית רחבה להמשך פיתוח גופני מסך פתוחים בעברית.

## לאחר ההשקה
הגופן הושק ב-28 בדצמבר 2012, והפך לפופולרי בקרב טיפוגרפים. מעצבי הגופן אף יצרו קשר עם מפתחות גדולות וביניהם גוגל ומיקרוסופט, אולם לא הגיעו להסכמה. בשנת 2016 הגופן נוסף לאתר "גוגל פונטס" בו משתמשים מיליוני משתמשים ברחבי העולם.

ב-2021 השיקה מיכל שומר גרסת עברית רב־מגדרית של גופן אלף – גרסה זו היא הגופן הרב־מגדרי הראשון הזמין באופן חופשי.

## ראו גם
אריאל (גופן)

## קישורים חיצוניים
* 
* 

## הערות שוליים

קטגוריה:גופנים עבריים
אכר

**אכר** הוא ישות אלוהית מהמיתולוגיה המצרית. האל אכר היה השומר של אופקי השמים והיה בעל תפקידים גם בדואט (עולם המתים המצרי). הוא נמנה עם האלים המגנים על ספינתו של אל השמש רע. 

גופו של אכר הוא הטווח בין האופק המערבי לאופק המזרחי, כשספינת השמש עוברת בכל יום על גבו של אכר. אכר הוא הלחם של גוף אריה בעל ראש ורגליים קדמיות המחוברות זו לזו כשהן נמצאות בכיוון מנוגד. פעמים רבות ראשו היה דווקא ראש אדם. הכתיב של המילה 'אופק' במצרית העתיקה באמצעות ההירוגליפים היה דומה מאוד לצורת גופו של אכר.

## ראו גם
* אלוהויות במצרים העתיקה
* רע (אל)

## קישורים חיצוניים

## הערות שוליים

קטגוריה:אלים מצריים
דניס אליבק

**דניס אליבק** (ברומנית: **Denis Alibec**, נולד ב-5 בינואר 1991) הוא כדורגלן רומני המשחק כחלוץ בקבוצת סטיאווה בוקרשט ובנבחרת רומניה.

## קריירת מועדונים

אליבק החל את הקריירה המקצוענית בקבוצת פארול קונסטנצה ב-2008. אחרי עונת בכורה מרשימה, בה כבש 2 שערים ב-18 משחקים, עשה דניס צעד גדול לקידום הקריירה כאשר חתם במועדון הפאר האיטלקי אינטר מילאנו. הוא ערך את הופעת הבכורה שלו בסרייה א' ב-21 בנובמבר 2010, כאשר נכנס כמחליף במקום ג'ונתן ביאביאני בדקה ה-68, במשחק ההפסד 2:1 לקבוצת קייבו ורונה. בהמשך העונה, ירד לקבוצת המילואים של אינטר, והרשים בממוצעיו כאשר כבש 8 שערים ב-9 הופעות. ב-24 באוגוסט 2011, אליבק הושאל למשך עונה, למועדון הבלגי מכלן. אחרי שכבש שער בלבד, ב-11 הופעות ליגה, שב דניס למועדונו האיטלקי, וזמן קצר אחרי כן הושאל שוב לעונה אחת, 2012-2013, למועדון הרומני ויטורול קונסטנצה. בתום העונה שיפר את ממוצעיו, כאשר כבש 5 שערים ב-23 הופעות ליגה. במהלך 2013, הושאל שוב לתקופה קצרה לקבוצת בולוניה, במדיה שותף במשחק ליגה אחד בלבד. אחרי תקופת ההשאלות הארוכה, וצבירת 2 משחקי ליגה בלבד במדי אינטר, שב דניס לרומניה, שעה שחתם בקבוצת אסטרה ג'יורג'יו ב-2014. באוקטובר 2020 חתם אליבק בקייסריספור הטורקית. ב-17 ביולי 2021 הושאל לצ'.פ.ר. קלוז'. בינואר 2022 הושאל לאטרומיטוס היוונית.

## קריירה בינלאומית

דניס זומן מספר פעמים לסגל נבחרת רומניה, שבהן לא שותף בפועל. את משחק הבכורה שלו בנבחרת ערך לבסוף ב-11 באוקטובר 2015, במשחק מול איי פארו במסגרת מוקדמות יורו 2016. למשחק נכנס כמחליף במקום בוגדן סטאנקו בדקה ה-90. אליבק נמנה עם סגל הנבחרת הרומנית לטורניר הגמר של יורו 2016 בצרפת. נכלל בסגל נבחרת רומניה ליורו 2024.

## תארים
### אינטר מילאנו
* סרייה א': 2009–2010
* הגביע האיטלקי: 2009–2010, 2010–2011
* הסופרקאפ האיטלקי: 2010
* ליגת האלופות: 2009–2010
* אליפות העולם לקבוצות: 2010

### אסטרה ג'יורג'יו
* ליגת העל הרומנית: 2015–2016
* הגביע הרומני: 2013–2014
* הסופרקאפ הרומני: 2014, 2016

## קישורים חיצוניים

## הערות שוליים

קטגוריה:כדורגלנים רומנים
קטגוריה:חלוצי כדורגל רומנים
קטגוריה:כדורגלני אינטר מילאנו
קטגוריה:כדורגלני מכלן
קטגוריה:כדורגלני פארול קונסטנצה
קטגוריה:כדורגלני בולוניה
קטגוריה:כדורגלני אסטרה ג'יורג'יו
קטגוריה:כדורגלני סטיאווה בוקרשט
קטגוריה:כדורגלני קייסריספור
קטגוריה:כדורגלני צ'.פ.ר. קלוז'
קטגוריה:כדורגלני אטרומיטוס
קטגוריה:כדורגלני נבחרת רומניה
קטגוריה:כדורגלני יורו 2016
קטגוריה:כדורגלני יורו 2024 
קטגוריה:רומנים שנולדו ב-1991
כיכר המייסדים (פתח תקווה)

[ה[ביתן בכיכר המייסדים. תצלום משנות ה-20|שמאל|ממוזער|250px]]
כיכר המייסדים|שמאל|ממוזער|250px
המזרקה בכיכר המייסדים (במקום בו הייתה הבאר הראשונה)|שמאל|ממוזער|250px
פסל לזכר החריש הראשון|שמאל|ממוזער|250px
**כיכר המייסדים** היא כיכר במרכז פתח תקווה שנקראה על שם מייסדי העיר ונבנתה במקום בו נחפרה הבאר הראשונה של המושבה ובו נחרש התלם הראשון.

## ההיסטוריה של המקום
כיכר המייסדים נמצאת על גבעה ומציינת את מקום תחילת ההתיישבות של מייסדי פתח תקווה בקיץ 1878 (תרל"ח). בין המתיישבים במקום היו זרח ברנט, יהושע שטמפפר, יהודה ראב, אליעזר ראב (אביו של יהודה), יואל משה סלומון, דוד גוטמן, מיכאל שפירא (אחיו הבכור של אברהם שפירא), מיכל לייב כץ, נתן גרינגרט, דוד רגנר ועוד.

המתיישבים הקימו גורן במרכז הגבעה, בנו את בתיהם מסביב לגורן ובשולי הגבעה חפרו באר ולידה הקימו בית משאבות ושוקת להשקיית חיות בית. בהמשך הקימו המתיישבים ליד הגבעה מבני ציבור שכללו בית ספר, בית כנסת, דואר, תחנת הסעה של דיליז'נסים, בית מרקחת, בית כלבו ועוד. בשנת 1884 נבנה בצידה הצפוני של הגבעה יקב פרידמן (בתחומי אחוזת לחמן).

עד שנת 1884 נעצרה התפתחות העיר בגלל קשיים כלכליים אולם בשנה זו חלה התעוררות בהתפתחות העיר עם הקמת אחוזת לחמן (ב-1912 נרכשה על ידי יקב פרידמן שעבר לתחומה מחיפה). עם התרחבות העיר הפכה הכיכר, בשעות הבוקר, למקום בו נאספו פועלי חקלאות מחפשי עבודה ובשעות הערב ובימי שבת וחג למקום התכנסות חברתית של בני העיר. בהתכנסויות אלו הנעימה תזמורת בשם "כינור ציון" את שהותם של התושבים בכיכר.

בשנת 1938, לכבוד חגיגות שישים שנה לפתח תקווה, נחנך במקום גן המייסדים שהיה הגן הציבורי הראשון.

מאז הקמתה שופצה הכיכר מספר פעמים עד לעיצוב צורתה הנוכחית (בשנות ה-60, ב-1991 וב-2007).

## תיאור הכיכר
הכיכר תחומה בין הרחובות חיים עוזר, יהושע שטמפפר, הברון הירש, פינסקר, אוסישקין וחובבי ציון. הכיכר בנויה משני מפלסים:  החלק המוגבה (בו נשתל דשא) והחלק במפלס הרחוב (מרוצף). שטח הכיכר 6 דונם. הכיכר כוללת מספר אלמנטים הבאים להזכיר את ההיסטוריה שלה:
* מזרקה (במקום שהייתה הבאר).
* 5 לוחות שיש לזיכרון מייסדיה של המושבה. בקדמת הלוחות תמונותיהם וסיפורם של המייסדים ובצידן האחורי תבליט של הדמות רכובה על סוס (כמתואר בבלדה על יואל משה סלומון).
* ביתן מקורה על עמודים, שחזור ביתן התזמורת.
* פסל מתכת לציון החריש הראשון שביצעו המתיישבים בדצמבר 1878.
* פסל לציון התזמורת שפעלה בכיכר.
* פסל "הרחם" של הדר הרצל.

## גלריה

קובץ:PikiWiki Israel 1195 Settlements in Israel ככר המייסדים בפתח-תקוה.JPG|כיכר המייסדים עם ביתן התזמורת ולידו מבנה יקב פרידמן, שנות ה-30 או ה-40
קובץ:פרלמנט כיכר המייסדים.jpg|יונים בכיכר המייסדים
קובץ:SiyurpetahtikvaDSCN6879.JPG|פסל לציון התזמורת שפעלה בכיכר
קובץ:כיכר המייסדים 3.jpg


## קישורים חיצוניים

* עליזה וורם, כיכר המייסדים, אתר "מרכז פסג"ה פתח תקווה", יוני 2003
* 
* כיכר המייסדים , באתר "ראשונים"

## הערות שוליים

קטגוריה:אתרי מורשת במחוז מרכז
קטגוריה:פתח תקווה: היסטוריה
המייסדים (פתח תקווה)
ציצניתיים

**ציצניתיים** (שם מדעי: **Bombycillidae**) היא משפחה קטנה של ציפורי שיר בה סוג יחיד - **ציצנית** (*Bombycilla*) הכולל שלושה מינים.

לציפורים קטנות אלה יש ציצה מאחורי ראשן שהעניקה להן את שמן והן מתאפיינות בראש וצוואר ורדרדים, גוף אפרפר, כנפיים עם קצוות שחורים וצהובים, מקור גדול ועיניים אדמדמות המעוטרות בפסים שחורים לאורך הראש. הן ניזונות בעיקר מפירות, ניצנים, גרגירים קטנים וחרקים ומבלות את מרבית השנה ביערות של חצי הכדור הצפוני. 

הציצניות נחבאות בין העלים והן אינן נודדות למרחקים גדולים. הן נפוצות באירופה, אסיה ואמריקה הצפונית, המרכזית וקצהו הצפוני של אמריקה הדרומית.

בישראל מצוי המין ציצנית ססגונית (*Bomycilla garrulus*).

## מיון
*משפחת **ציצניתיים** (Bombycillidae)
**סוג **ציצנית** (*Bombycilla*)
***מין ציצנית ססגונית (*Bomycilla garrulus*)
***מין ציצנית יפנית (*Bombycilla japonica*)
***מין ציצנית הארז (*Bombycilla cedrorum*)

## קישורים חיצוניים

* 

*
קטגוריה:בעלי חיים שתוארו ב-1808
קטגוריה:טקסונים שתוארו בידי לואי-פייר וייו
דה-קולוניזציה של אפריקה

250px|ממוזער|עצמאות מדינות אפריקה לאורך ציר הזמן
ה**[[דה-קולוניזציה]] של [[אפריקה]]** היה תהליך לאחר מלחמת העולם השנייה בו חדלו להתקיים הקולוניות האירופאיות באפריקה, ועל חורבותיהן קמו שורה של מדינות עצמאיות.

## רקע

## תהליך הדה-קולוניזציה
### ניצנים של עצמאות בשולי היבשת (1910–1960)

### השנה של אפריקה: מערב אפריקה ומרכזה יוצאים לעצמאות (1960)

### התפוררות השלטון הבריטי במזרח אפריקה (1960–1970)

### נפילת המושבות הפורטוגזיות (1970–1975)

### סוף השלטון הלבן באפריקה הדרומית (1995–1975)

## הדה-קולוניזציה במדינות השונות
### הדה-קולוניזציה משלטון האדם הלבן האירופאי

### הדה-קולוניזציה משלטון האדם הלבן האפריקני

## ראו גם
* המרוץ לאפריקה

## קישורים חיצוניים

קטגוריה:אפריקה: היסטוריה
קטגוריה:קולוניאליזם
קטגוריה:פוסטקולוניאליזם